Gediminas Dubauskas

Gediminas Dubauskas (g. 1957 m. kovo 4 d. Razdolinskas, Krasnojarsko kraštas, Rusija) – Lietuvos ekonomistas, fizikas, gamtos mokslų daktaras.

Biografija 
1980 m. baigė Vilniaus universiteto Fizikos fakultetą. 1987–1991 m. mokėsi TSRS mokslų akademijos Maskvos radioelektronikos ir inžinerijos instituto aspirantūroje, 1992 m. fizikos ir matematikos mokslų kandidatas. 1993–1995 m. studijavo Vidurio Europos universiteto (Niujorkas) Ekonomikos fakultete (Praha).

Nuo 1981 m. Vilniaus inžinerinio statybos instituto (nuo 1996 m. Vilniaus Gedimino technikos universitetas), nuo 1983 m. – ir Vilniaus universiteto, nuo 1996 m. – ir Lietuvos karo akademijos dėstytojas, nuo 2006 m. profesorius. 2000–2006 m. Lietuvos karo akademijos Vadybos katedros vedėjas. 1995 m. stažavo Vienoje, 1997–1998 m. Klermonte (JAV), 2001 m. Kingstone (Kanada).

Mokslinė veikla 
Mokslinės veiklos pagrindinės sritys: tarptautinė ekonomika, tarptautiniai ir viešieji finansai, bankininkystė, pinigų politika, organizacijų vadyba, retųjų žemių elementų lazerinė spektroskopija, kietojo kūno ir dažų lazeriai.

Bibliografija 
 Finansai ir apskaita, 2000 m.
 Tarptautiniai finansai, 2001 m.
 Organizacijos elgsena, 2006 m.
 Finansų valdymo teorijos 2011 m.
 Ekonomikos ir finansų teorijos 2013 m.
Ekonominis saugumas ir finansų valdymas // Saugumo iššūkiai: vadybos tobulinimas. Kolektyvinė monografija. Vilnius, 2020.
https://www.libis.lt/simpleSearchAction.do?searchSource=1&doSearch=1&doCheck=1&relation.anywhere=KEY_BI&@cql.anywhere=Dubauskas%20Gediminas

Šaltiniai 

Lietuvos ekonomistai
Lietuvos fizikai
Lietuvos pedagogai